Държавен вестник, бр. 11, 2023 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  11
 (2) Комисията ежегодно изпраща на Евро­
пейската комисия информация за:
1. броя на постъпилите сигнали;
2. броя на извършените проверки и резул­
татите от тях;
3. отчет за финансовите постъпления от 
събраните глоби и имуществени санкции и 
оценка при установени финансови щети.
(3) Най-малко веднъж годишно Комисията 
организира обща среща с органите по чл. 20, 
на която се анализира дейността по работа със 
сигналите, както и с цел събиране на статис­
тическите данни за нуждите на изготвянето 
на доклада по ал. 2. 
(4) Комисията публикува на интернет стра­
ницата си информацията по ал. 2 при спазване 
изискванията за защита на личните данни 
и на Закона за защита на класифицираната 
информация.
(5) Комисията редовно и най-малко веднъж 
на три години преразглежда своите правила за 
външно подаване на сигнали и за последващи 
действия по тях, извършва анализ на практиката 
по прилагането на този закон и при необходи­
мост актуализира правилата. 
Външен одит
Чл. 30. (1) Комисията подлежи на външен 
одит по отношение изпълнението на задълже­
нията по този закон и коректната работа със 
сигналите и защитата на техните податели. 
Одитът се извършва от Омбудсмана на Репу­
блика България.
(2) Омбудсманът извършва проверка на 
място на работата на звеното – външен канал 
за подаване на сигнали, която включва преглед 
за спазването на сроковете за обработка на 
сигналите, качеството на взаимодействие между 
Комисията и другите компетентни органи по 
чл. 20, съответствието на регистрите със закона 
и други аспекти от дейността на Комисията, 
позволяващи оценка на нейната ефективност 
по отношение на работата със сигналите. При 
извършването на проверката се осигурява пъ­
лен достъп до работата на звеното по чл. 22.
(3) Омбудсманът приема и разглежда жалби 
срещу Комисията на лица, подали сигнали, 
включително за неосигурена защита или на­
рушения на поверителността на информацията 
за тях.
(4) Омбудсманът включва информация за 
извършените от него одитни проверки на дей­
ността на Комисията по изпълнение на разпо­
редбите на този закон в ежегодния си доклад, 
който представя пред Народното събрание.
Раздел III
Допълнителни правила, приложими за вът-
решното и външното подаване на сигнали
Задължение за поверителност 
Чл. 31. (1) Задължените субекти по чл. 12, 
ал. 1 и Комисията предприемат съответни 
мерки за защита на информацията, свързана с 
подадените сигнали за нарушения, и за защита 
на самоличността на сигнализиращите лица, 
като осигуряват достъп до информацията един­
ствено на служителите, на които тези данни 
са необходими за изпълняване на служебните 
им задължения. 
(2) Предаването на данни и позоваването 
на обстоятелства от Комисията и задължените 
субекти по чл. 12, ал. 1 не може да разкрива 
пряко или косвено самоличността на сигна­
лизиращото лице, както и да създаде предпо­
ложение за неговата самоличност.
(3) Алинеи 1 и 2 се прилагат и за защита на 
самоличността на засегнатите лица.
(4) Разкриването на самоличността или 
информацията по ал. 1 се допуска само при 
изрично писмено съгласие на сигнализиращото 
лице.
(5) Независимо от предвиденото в ал. 1 
самоличността на сигнализиращото лице и 
всяка друга информация, от която може пряко 
или непряко да се узнае неговата самоличност, 
може да бъде разкрита само когато това е 
необходимо и пропорционално задължение, 
наложено от българското законодателство или 
от правото на Европейския съюз в контекста 
на разследвания от национални органи или на 
съдебни производства, включително с оглед на 
гарантиране правото на защита на засегнатото 
лице.
(6) В случаите по ал. 5, преди разкриването 
на самоличността или на информацията по 
ал. 1, задължените субекти по чл. 12, ал. 1 
или Комисията уведомяват сигнализиращото 
лице за необходимостта от разкриването им. 
Уведомлението е писмено и се мотивира. Сиг­
нализиращото лице не се уведомява, когато с 
това се застрашава разследването или съдебното 
производство.
(7) Комисията и служителите, които получа­
ват информация за нарушение, която включва 
търговски тайни, са длъжни да не използват 
или разкриват търговски тайни за целите, които 
надхвърлят необходимото за предприемане на 
последващи действия. 
Обработване на лични данни 
Чл. 32. (1) Всяко обработване на лични 
данни, извършено по силата на този закон, 
включително обмен или предаване на лични 
данни от компетентните органи, се извършва 
в съответствие с Регламент (ЕС) 2016/679 и 
Директива (ЕС) 2016/680, а когато в предава­
нето участват институции, органи, служби или 
агенции на Европейския съюз – в съответствие 
с Регламент (ЕС) 2018/1725, както и със Закона 
за защита на личните данни.
(2) Не се събират лични данни, които явно 
не са от значение за разглеждане на конкрет­
ния сигнал, а ако бъдат случайно събрани, се 
заличават.